
"And I am happy to be here. No nation, no god, no reason to 
jump. " 



Mark Sargent 



Aşa-ţi trebuie, dacă te tot apuci să citeşti cărţi pe care nu le-ai citit 
niciodată. 

Ceea ce nu am scris s-o fi scris deja Sau deja nu se mai putea citi Aşadar 
Ceea ce am de făcut Este doar Să tac în scris Cu o literă de-o şchioapă 
Şchioapă de nici un picior Care-ţi cam atârnă Afară din plapumă Bleg 

Şi oricum nu mai era de plecat sau de ajuns undeva. Locutimpul ăsta 
unde credeam că rămăsesem a reuşit să ne păcălească. Atâta s-a 
gudurit pe lângă fiecare dintre noi până.... 



Dincolo de zăbrelele balconului nu era decât hăul de 17 metri desfăşurat 
în cel puţin zero virgulă zero zero trei feluri de direcţii nereuşite. 

Numai că, trăitul nu este o chestie agre(g]abilă sau de geometrie printre 
spaţiu. Ca şi cum ne-am fi înţeles, ne-am trezit toţi în balcon pe 
dreptunghiul de beton transpirat, plini de resturi de gând greşit şi 
negură încâlcită. 



Na, vezi? Trilogia asta în două acte identice, te-a vitregit de un început 
de carte cât de cât mai rezon. Acea frază iniţială, memorabilă şi iniţiaţi că, 
lipseşte. 



Nici măcar cu vreun morfem mai acătării n-am catacdisit să te 
cadorisesc. 

Ai răbdare, mai sunt pagini. Şi pe deasupra, spre mirarea personală, am 
şi uitat ce voiam să-ţi pove. 



Oare despre ce o fi [fost] vorba? Stai să mă gândesc. 

Ce aiurea sună acest gândesc, parcă-i ceva în legătură cu un gândac 
reflexiv. 

GândEsc. GândAc? Gând cu ac? Gând cu esc -uri? 
1 gând + 1 esc? Eseu? Care Eseu? 



Şi dacă tot veni vorba 

Cred că îmi voi schimba numele 

Al meu Sună bine 

Dar aş prefera Ceva cu Eseu 

însă între timp Mă dedic 

Ştiinţei Orb itului 



Prin ochelari Vopsiţi cu 



0 minciuno împinso istorie 



Pe lumina stinsă Din uterul 



CostobocoCrobiz 



Inaccesibil Nenumiţilor 



Cu prea multe nume 

După Ce nimănui 

Nu I-a mai păsat 

Gândesc? Puţin probabil. 
Improbabil. 

Da' Oricum 



Mă mut pe Venus 
O să fie brici 
Am auzit 

Că ăia acolo Se mănâncă 
Unii pe alţii 

Iar noi aici, cu toate că cu toţii suntem amanţii entropiilor zero, asta nu 
ne ajută cu nimic, la nimic. Da, certitudinile ţin de cald. în deşert. 




La care Nistri ameninţă: Acolo 
unde-ţi cam stă capul, acolo îi 
vor sta picioarele! 

Ale cui? 

Să şti că eu sunt de vină, nici la 
prima dimineaţă a primei zile 
a lumii nu am reuşit să fiu 
martor. N-oi fi auzit ceasul. 



Dar am auzit-o pe ea cum tace. I-am ascultat pe-ndelete icnetele mute. 
Nu mi-a spus niciodată cum reuşeşte să facă asta. Doar a bâţâit sportiv 
din ţâţe. Vădit neliniştită. 

Am înţeles exact nimic. 

Da' hai să ne futem, strigă ea. 

Vezi, io n-am celulită. 

Şi? 

Şi spune-mi te rog, cum se procedează? 



Vai! Ce-i cu maimuţa asta călare pe mine, cum facem? Uite că mă muşcă! 
Aaaaahhhhh! 

Şi eu, care, 

Am crezut că viaţa e ceva. Sau altceva. 
Dar m-am înşelat. 

Too late iz too damn late zise Nistri. 
Capisci? 

Love, nu se pune, OK? 



Şti ce? Din cauza ta, eu sunt tu. 
Asta vrei să şti? 

Iar după ce la vedova nera îi smulse capul din cap 
Totul a rămas deja la fel la fel 

Şi am murit,, 
Sau invers 
Sau nu mai ştiu 



Bine, tu > 



Te-ai gândi că Moartea 
Nu-i treaba ta 



Sau eventual 

Ea Doar se măsoară în carnopixeli Asemănători Unor labii văzute din 
satelit 

Pe GoogleMapsAlbNegru Dar prea vineţii 
La pipăit 

Aşa că acum Afli prin atingere 



Care este culoarea culorii în care îţi vei ocupa fiitul 
Şi în sfârşit 

Nu vei şti Cu certitudine Cine Nu este celălalt 

Şi de ce seamănă cu tine Şi unde Nu o să vă întâlniţi 

Niciodată Din nou 



Dar Nu uita 

în înăuntrul tău Este întuneric 
Şi sângele îţi gâlgâie grăbit 

Iar moalele-ţi pancreas îşi vede de treaba lui în beznă 
Lumina Ar începe De la piele încolo 



Spre lume 

Şi s-ar sfârşi într-o eroare binevenită 
încolăcită în jurul negurii tale Despuiată 

Ok, bine! Am înţeles! 

Fericirile noastre nu coincid Şi? Ce-i cu asta? 

Şi de ce suntem mânjiţi cu Zeamă de femeie? 
Şi cine a trecut prin această Gaură din oglindă? 



Cine? Eu? Tu? 



Ce întrebi? 

Dacă are naşterea vreo consecinţă? 
Să o fi uitat? Consecinţa? Cine? 
Tu? 

Cu nerăbdare de mort? 
Cu ce? 



Cu acelaşi organ Cu care îţi aminteşti Despre nimeni? 
Sau despre Ciungul ăsta cu 3 mâini 



Care se apucă Să numere degetele îngerilor în derivă 
0, 1, 1, 2, 3, 5, 8, 13, 21, 34, 55, 89... 
Doar aşa într-o doară 

Plictisit 



Preadextru 
Şi catastrofic 



Ca pluralul lui Mâine 



Şi iar te văd îngrijorat 

Eşti îngrijorat? Bineînţeles că eşti îngrijorat 

Şi ce-o să faci? 

Ce anume vei face? 

Ce o să faci despre Perineul tău 
Care fără să şti Tace ras Sub altcineva 

Ce vei face Despre fumatul La mâna a treia 
Al unui al 4-lea oarecare 
Care nu a fumat niciodată 



Ce? 




Ce o să faci despre mă-ta Care a născut 
Doi Acelaşi Unic copil 

Deodată 

Numit tu 

Ce vei face? Peste 10 miliarde de ani 

Când în sfârşit Universul Se va fi dus pe pulă 

Dar Chiar atunci Monsieur Samuel Rosenstock 
Pur şi simplu Bate la uşa ta imposibilă 
Şi zâmbind îţi dă bineţe 

Ca va!?! Cava?!? 




Iar tu în mare grabă Te repezi spre el 
Şi Te te tot împiedici de tot Totul 

Compus Din Exact 
Absolut Nimic. 



Da' stai Stai un pic 

Am uitat Să înfig Acest ac în cer 
Degeaba 



Ţrrrrrrrrrrrrrrrr! 




Ce-i? Sună soneria? 
Da, sună, chiar sună 
Atunci fugi la uşă! 

Şi unu păşi înăuntru, învăluit într-o preatăcere, de parcă n-ar fi intrat 
niciunde 

Stai jos, mă luzăre 

Avea un fel de autodezastru agăţat de el, mergea ca un fel de secret 
secret pe două picioare 



îl ştiţi careva pe ăsta? Care-i vrăjeala? 
Păi daţi-i nişte de băut sau ceva 

Deci care-i ţîu? îţi trebe de somn pe undeva, sau? 

Hai Felie, lasă-1 să rămână 

Tu, fiind? 

Ai dreptate, cui îi pasă, ai putea fi oricine 




Michael Bloody Fuckin Câine, dacă-i după 
Păi spune! 

Ai făcut vreodată ceva? 
Aproape... 

Mi-am făcut o herghelie 
Am 17 armăsare 



17 iepi 

şi juma de bardou 
merge biznisu 
chiar ieri a venit unu 
şi i-am dat să călărească 
o libelulă moartă 
de sete 

m-a plătit bine fraieru 
mi-a dat o bucată de câine 




care nu avea margini 
mare păcat 

că aşa nu am cum să o îngrop 

decât în patul tău 

care şi-a înghiţit cearşaful 

de ciudă că e gol când e ocupat 

Care pat? Patul meu? E gol când e 
Anna La, verifică-mi te rog patul! 



ocupat? 



Cum e? Ocupat? 

Nu-i nici un pat în camera ta, Felie 
Dar şti ce? 

Eu, mai nou am un iubit 

e vorba despre un cot de tavă 
îndoit din fabricaţie la 360 de grade 



pe el scrie 

seX 

facem încontinuu 

în timp ce o muscă ne priveşte 
cu jind 

zburătăcind prin visele tale 

ascunse în căţeaua asta 
care a crescut din mine 

dar ea încă nu a aflat 




şi acum suntem derutaţi 

pentru că amîndoi începem 
din acelaşi loc 

simultan 

păcat doar 

că afară este cu mult mai târziu decât înăuntru 
unde toţi ierii 

sunt grav bolnavi de viitorită 



şi pe furiş 
te şi visează 
spiţă lipsă la calul ud 
ucis de probă 

de caiaua neînfiptă îndeajuns 

în cea mai dispărută urmă 
de desprecopită 



dar tu 



grăbit 

priveai de pe mal 

cum un copil se îneca în vâltoare 

aşa pe tăcutelea 

ca o pâine uitată în zeamă 

Si 

Cu dinte tocit 
0 dădeai cu unt 



Iar din ea 
Picura 

Un lătrat verde 

Care 

Mirosea 

A asimptotă cârnă 

A uitare 
Cu nas 



A splendid ic 
Pierdut într-un 
Albatros găsit 

chiar atunci când 
mi s-a şoptit că voi fi fericit 
şi că nu voi fi niciodată singur 
dar am anticipat trecutul 
şi (n-)ai scăpat, coz 




Any attempt at identity is an imposture of 
authenticity and makes me fucking puke. AII 
the white lies about the pursuit of happiness 
of caring of good of bloody Iove and such, 
makes me puke. Jesus, I can ; t remember what 
organ I should use to forget how to finger this 
one-way darkness shoved between the two of 
us, this sudden triangle unaware of geometry 
and lukewarm like a freshly dead bird. 



